Myen Hpyen Ni Sinat Kaba Gap Bang Ai Majaw Ma Kaji Marai (3) Hkala
Kachin Sub-state ginra de wa du nga ai Myen Hpyen Dap Dapnu (99) npu na Myen hpyen hpung ni, October praw (1) ya jahpawt, Mung Gu Ginwang, Hpawng Seng Ninghtawn, Pu Wang mare kata de sinat kaba (6) lang gap bang ai majaw Ma kaji marai langai asak si, marai lahkawng hkala sawng ai lam shiga na lu ai.
Hkala hkrum ai ni gaw Ma kaji hkrai rai nna asak si sum ai ma gaw (2) ning re ai Mangshang Zung Myaw ngu ai re, hkala hkrum ai ma yen gaw Lagwi Bawm Lang asak (6) ning hte Lagwi Ting Kyang asak (5) ning ni re lam chye lu ai.
Hkala sawng ai Ma yen hpe ya ten Miwa hkran Shau Kai mare tsi rung hta tsi gawn lajang nga ai rai nna Pu Wang mare masha ni yawng mung Hka Lum ngu ai shara de hpyen koi yen nga magang sai lam buga shi sawk ni shana wa ai kaw na chye ai.
kac_Latn kac_Latn kac_Latn kac_Latn